2.Osigurati unaprijed izdvajanje rezervacija u Europskom fondu za strateška ulaganja (EFSU) za razdoblje 2015. – 2018. povećanjem iznosa odobrenih sredstava za preuzimanje obveza za 73,9 milijun EUR kako bi se u obzir uzelo predloženo produženje trajanja Fonda do 2020. Predlaže se da se to povećanje financira smanjenjem odobrenih sredstava za financijske instrumente u području energetike u okviru Instrumenta za povezivanje Europe (CEF – Energetika), uz odgovarajuću kompenzaciju u 2018.

S obzirom na to da u naslovu 3. nema pričuve, za to povećanje iznosa odobrenih sredstava za preuzimanje obveza potrebna je mobilizacija pričuve za nepredviđene izdatke u ukupnom iznosu od 240,1 milijun EUR, nakon uzimanja u obzir prenamijenjenog iznosa od 9,9 milijuna EUR iz Europske agencije za lijekove (EMA) u Londonu, što je rezultat promjene tečaja EUR u odnosu na GBP. Komisija predlaže da se ta mobilizacija u cijelosti prebije po nedodijeljenoj pričuvi u naslovu 5. Administracija za 2016.

3.Smanjiti odobrena sredstva za preuzimanje obveza raspoređena u nekoliko proračunskih linija u okviru naslova 2. Održivi rast: prirodni resursi, za 14,7 milijuna EUR, kako bi se prilagodila najnovijoj procjeni potreba.

4.Smanjiti razinu odobrenih sredstava za plaćanje za 7284,3 milijuna EUR, uglavnom u proračunskim linijama u okviru naslova1.b Gospodarska, socijalna i teritorijalna kohezija te u manjoj mjeri u okviru naslova 2. Održivi rast: prirodni resursi i naslova 3. Sigurnost i građanstvo te iz Pričuve za pomoć u nuždi, nakon što se uzmu u obzir preraspodjele predložene u globalnom prijenosu (DEC 23/2016).

5.Osigurati unaprijed u 2016. dio sredstava za povećanje broja zaposlenih u Frontexu, što je već predloženo u nacrtu proračuna za 2017., radi budućeg stupanja na snagu uredbe o europskoj graničnoj i obalnoj straži. To obuhvaća i izmjenu u Frontexovu planu radnih mjesta bez dodatnih odobrenih sredstava u 2016.

Ukupno, neto učinak NIP-a 4/2014 na rashodovnu stranu proračuna za 2016. donosi povećanje odobrenih sredstava za preuzimanje obveza u iznosu od 225,4 milijuna EUR i smanjenje odobrenih sredstava za plaćanje u iznosu od 7 274,3 milijuna EUR.

Na prihodovnoj strani aktualni NIP sadržava revidiranu prognozu tradicionalnih vlastitih sredstava (tj. carine i pristojbe u sektoru šećera), revidirane osnovice poreza na dodanu vrijednost (PDV) i bruto nacionalnog dohotka (BND) te revidirane proračunske unose za relevantne korekcije za UK i njihovo financiranje, što utječe na raspodjelu doprinosa iz vlastitih sredstava iz država članica u proračunu EU-a.

2. Ažuriranje odobrenih sredstava u okviru naslova 3. u skladu s najnovijim kretanjima u domeni migracija i sigurnosti

2.1. Instrument za hitnu potporu unutar Unije

Novi instrument za hitnu potporu unutar Unije uspostavljen je u ožujku 2016. radi pružanja financijske potpore državama članicama koje se suočavaju s izvanrednim situacijama u kojima je velikom broju osoba potrebna hitna humanitarna pomoć, a te države članice za to nemaju dovoljno organizacijskih kapaciteta.

U zakonodavnom financijskom izvještaju koji je priložen prijedlogu Komisije potrebe financiranja za novi instrument procijenjene su u iznosu od 300 milijuna EUR u odobrenim sredstvima za preuzimanje obveza u 2016. 199 milijuna EUR već je dostupno: prvi obrok u iznosu od 100 milijuna EUR u izmijenjenom proračunu br. 1/2016 donesenom u travnju 2016. te dodatnih 99 milijuna EUR interno prenesenih u kolovozu 2016.

Prvi obrok u iznosu od 100 milijuna EUR u odobrenim sredstvima za preuzimanje obveza u cijelosti je ugovoren u kolovozu 2016., a očekuje se da će 75 % drugog obroka biti ugovoreno do kraja rujna. To znači da će za zadnje tromjesečje biti dostupno 25 milijuna EUR, što bi u slučaju iznenadnih promjena u migracijskim tokovima bilo nedostatno.

Komisija predlaže unošenje u proračun dodatnih 50 milijuna EUR u odobrenim sredstvima za preuzimanje obveza i 10 milijuna EUR u odobrenim sredstvima za plaćanje. Tim dodatnim odobrenim sredstvima omogućit će se financiranje mjera koje se trenutačno provode na terenu u okviru instrumenta za hitnu potporu, a istovremeno će se zadržati određeni manevarski prostor za odgovor na moguća nova kretanja do kraja godine.

Proračunska linija Naziv Odobrena sredstva za preuzimanje obveza Odobrena sredstva za plaćanje 18 01 04 05 Rashodi za hitnu potporu unutar Unije 500 000 500 000 18 07 01 Hitna potpora unutar Unije 49 500 000 9 500 000 Ukupno 50 000 000 10 000 000

2.2. Fond za azil, migracije i integraciju (FAMI)

Prva dva obroka za novi instrument za hitnu potporu unutar Unije navedena u prethodnom odjeljku stavljena su na raspolaganje iz Fonda za azil, migracije i integraciju (FAMI).

U ažuriranoj procjeni potreba za FAMI u 2016. potvrđeno je da će se trenutačno dostupna odobrena sredstva za preuzimanje obveza (u iznosu do oko 209 milijuna EUR) u cijelosti iskoristiti do kraja godine, uglavnom u obliku zahtjevâ za pomoć za hitne slučajeve koji se trenutačno obrađuju ili će do njih uskoro doći. Financiranjem će se osobito pružati potpora jačanju sustavâ azila i kapaciteta za prihvat u državama članicama.

Uzimajući u obzir trenutačno stanje u pogledu provedbe dviju odluka Vijeća o premještanju izbjeglica, očekivano donošenje, u listopadu 2016., predložene izmjene druge odluke Vijeća koja uključuje dodatne obveze da se preseli do 54 000 osoba i kontinuirani pritisak na vanjske granice EU-a, Komisija procjenjuje da je potrebna djelomična nadopuna FAMI-ja u iznosu od 130 milijuna EUR u odobrenim sredstvima za preuzimanje obveza kako bi se omogućio odgovor na druge moguće opravdane zahtjeve u zadnjem tromjesečju 2016. povezane s tom nestabilnom domenom.

Proračunska linija Naziv Odobrena sredstva za preuzimanje obveza 18 03 01 01 Jačanje i razvoj zajedničkog europskog sustava azila te unaprjeđenje solidarnosti i podjele odgovornosti među državama članicama 130 000 000 Ukupno 130 000 000

2.3.Fond za unutarnju sigurnost (FUS)

Komisija predlaže kombiniranje djelomične nadopune FAMI-ja (130 milijuna EUR) s povećanjem sredstava za granice u okviru Fonda za unutarnju sigurnost (FUS – Granice) za 70 milijuna EUR u odobrenim sredstvima za preuzimanje obveza kako bi se odgovorilo na zahtjeve za pomoć za hitne slučajeve koji se trenutačno obrađuju ili će do njih uskoro doći, osobito u slučaju Bugarske. Time se uzima u obzir činjenica da je pomoć za hitne slučajeve u okviru FUS-a koja je trenutačno dostupna u proračunu za 2016. gotovo u cijelosti iskorištena.